pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. จัดโครงการชำระดีมีคืน-นาทีทองลดดอกเบี้ยสู้โควิด เป็นของขวัญปีใหม่ให้เกษตรกรลูกค้า
วันพุธที่ 22 ธันวาคม 2564
ธ.ก.ส. จัดโครงการชําระดีมีคืน-นาทีทองลดดอกเบี้ยสู้โควิด เป็นของขวัญปีใหม่ให้เกษตรกรลูกค้า
ธ.ก.ส. มอบของขวัญปีใหม่ให้เกษตรกร ผ่านโครงการชําระดีมีคืน โดยคืนดอกเบี้ยร้อยละ 20 ของดอกเบี้ยที่ชําระจริง วงเงินรวม 1,200 ลบ. และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชําระสูงสุด ร้อยละ 50 เพื่อบรรเทาภาระทางการเงิน
ธ.ก.ส. มอบของขวัญปีใหม่ให้เกษตรกร ผ่านโครงการชําระดีมีคืน โดยคืนดอกเบี้ยร้อยละ 20 ของดอกเบี้ยที่ชําระจริง วงเงินรวม 1,200 ล้านบาท และโครงการนาทีทองลดดอกเบี้ยสู้โควิด โดยลดดอกเบี้ยที่ค้างชําระสูงสุด ร้อยละ 50 เพื่อบรรเทาภาระทางการเงิน ช่วยเสริมสภาพคล่องในการใช้จ่ายในช่วงเทศกาลปีใหม่ให้กับผู้ที่ได้รับผลกระทบจากภาวะเศรษฐกิจและ COVID-19 แจ้งความประสงค์ได้ที่ ธ.ก.ส. ทุกสาขาทั่วประเทศ ตั้งแต่บัดนี้ถึง 31 มีนาคม 2565 หรือจนกว่าจะเต็มวงเงินที่กําหนด
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดําเนินโครงการพักชําระหนี้และปรับปรุงโครงสร้างหนี้ให้กับลูกค้าตามศักยภาพ เพื่อบรรเทาความเดือดร้อนและลดความกังวลในด้านภาระหนี้สิน จากสถานการณ์การแพร่ระบาดของเชื้อไวรัส COVID-19 และภัยธรรมชาติ ที่สร้างผลกระทบทั้งทางด้านเศรษฐกิจและสังคม และเพื่อเป็นการเสริมสภาพคล่องในการลงทุนและการจับจ่ายใช้สอยในช่วงเทศกาลปีใหม่ ธ.ก.ส. ได้ออกมาตรการเพื่อช่วยเหลือลูกค้าที่ จํานวน 2 โครงการ ได้แก่
โครงการชําระดีมีคืน ปีบัญชี 2564 สําหรับเกษตรกรลูกค้า ที่มีหนี้คงเหลือ ณ วันที่ 31 ตุลาคม 2564 ที่ชําระหนี้ตามกําหนดเวลา ยกเว้นหนี้เงินกู้โครงการที่ได้รับชดเชยดอกเบี้ยตามนโยบายรัฐบาล โดยธนาคารจะคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชําระจริง ไม่เกินรายละ 1,000 บาท วงเงินงบประมาณ 1,200 ล้านบาท โดยจะมีเกษตรกรลูกค้าได้รับประโยชน์กว่า 4.1 ล้านราย
และโครงการนาทีทองลดดอกเบี้ยสู้โควิด ปีบัญชี 2564 สําหรับลูกค้าที่มีภาระหนี้ค้างชําระ หรือลูกค้าที่ปรับปรุงโครงสร้างหนี้ ณ วันที่ 31 ตุลาคม 2564 โดย ธ.ก.ส. จะลดดอกเบี้ย ดังนี้ 1) กรณีชําระหนี้เสร็จสิ้นเป็นรายสัญญา จะลดดอกเบี้ยที่ค้างชําระรวมถึงเบี้ยปรับ ไม่เกินร้อยละ 50 ณ วันชําระหนี้ 2) กรณีชําระดอกเบี้ยได้เสร็จสิ้น แต่ไม่สามารถชําระต้นเงินได้ จะลดดอกเบี้ยค้างชําระรวมถึงเบี้ยปรับ ร้อยละ 30 ของดอกเบี้ยที่ชําระจริง 3) กรณีชําระดอกเบี้ยได้บางส่วนจะลดดอกเบี้ยค้างชําระรวมถึงเบี้ยปรับ ร้อยละ 20 ของดอกเบี้ยที่ชําระจริง 4) กรณีกลุ่มเกษตรกรสหกรณ์ นิติบุคคล และกองทุนหมู่บ้านและชุมชนเมือง ที่ชําระดอกเบี้ยได้เสร็จสิ้นหรือบางส่วน จะลดดอกเบี้ยค้างชําระรวมถึงเบี้ยปรับ ร้อยละ 10 ของดอกเบี้ยที่ชําระจริง
นายธนารัตน์ กล่าวอีกว่า เมื่อชําระหนี้แล้ว ลูกค้าสามารถรับการสนับสนุนสินเชื่อใหม่เพื่อนําไปลงทุนในการประกอบอาชีพ รวมถึงการฟื้นฟูอาชีพเพื่อสร้างรายได้ โดยเป็นไปตามเงื่อนไขของ ธ.ก.ส. ซึ่งผู้ที่สนใจ สามารถยื่นความประสงค์ได้ตั้งแต่บัดนี้ ถึง 31 มีนาคม 2565 ณ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02-555-0555
รัฐบาลไทย-ข่าวทำเนียบรัฐบาล-กรมทางหลวง ชี้แจงกรณีชิ้นส่วนเหล็กแบบหล่อสะพานไหลลอดช่องว่างของแผงกั้นเขตก่อสร้าง โดนรถยนต์ได้รับความเสียหาย
วันอังคารที่ 16 สิงหาคม 2565
กรมทางหลวง ชี้แจงกรณีชิ้นส่วนเหล็กแบบหล่อสะพานไหลลอดช่องว่างของแผงกั้นเขตก่อสร้าง โดนรถยนต์ได้รับความเสียหาย
.....
นายอิทธิวัตร์ กฤษณะวณิช ผู้อํานวยการสํานักก่อสร้างสะพาน กรมทางหลวง (ทล.) กระทรวงคมนาคมเปิดเผยว่า สํานักก่อสร้างสะพานได้ลงพื้นที่ตรวจสอบกรณีชิ้นส่วนเหล็กแบบหล่อสะพานไหลลอดช่องว่างของแผงกั้นเขตก่อสร้าง โดนรถยนต์ได้รับความเสียหาย พบว่า เหตุการณ์ดังกล่าว เกิดขึ้นเมื่อวันที่ 16 สิงหาคม 2565 เวลาประมาณ 15:30 น. บริเวณพื้นที่โครงการก่อสร้างทางยกระดับบนทางหลวงหมายเลข 35 สายธนบุรี - ปากท่อ (ถนนพระราม 2) ตอน ทางแยกต่างระดับบางขุนเทียน - เอกชัย ตอน 1 ที่ กม. 13+263 ทิศทางขาออก มุ่งหน้าจังหวัดสมุทรสาคร โดยเกิดขึ้นในช่วงที่ผู้รับจ้างกําลังจัดเรียงชิ้นส่วนแบบหล่อราวสะพาน เพื่อเตรียมขนย้าย ซึ่งขณะนั้นชิ้นส่วนเหล็กซึ่งเป็นส่วนประกอบย่อยได้ไหลลอดผ่านช่องว่างของแผงกั้นเขตก่อสร้างเข้ามาในช่องจราจร และโดนด้านข้างบริเวณซุ้มล้อหน้าของรถยนต์ Honda Civic หมายเลขทะเบียน 7กศ 519 กรุงเทพฯ ขณะสัญจรอยู่บนช่องจราจรขวาสุด ส่งผลให้รถคันดังกล่าวได้รับความเสียหาย แต่ไม่มีผู้ได้รับบาดเจ็บหลังจากเกิดเหตุ เจ้าหน้าที่ได้เร่งเคลื่อนย้ายรถออกจากพื้นที่ เพื่อให้การจราจรเป็นปกติ โดยผู้รับจ้างได้ให้ความช่วยเหลือและอยู่ระหว่างการเจรจาตกลงชดใช้ค่าเสียหาย ซึ่งผู้รับจ้างยินดีรับผิดชอบความเสียหายทั้งหมด รวมถึงค่าเสียประโยชน์จากการใช้รถระหว่างการซ่อมแซมด้วย
ทั้งนี้นายสราวุธ ทรงศิวิไล อธิบดีกรมทางหลวงได้สั่งการให้ตั้งคณะกรรมการสอบข้อเท็จจริงเหตุการณ์ที่เกิดขึ้นแล้ว ซึ่งที่ผ่านมา ทล. ได้เน้นย้ําหลายครั้งในเรื่องของความปลอดภัย โดย ทล. จะใช้มาตรการเด็ดขาดลงโทษผู้รับจ้างและเจ้าหน้าที่ผู้ควบคุมงานก่อสร้าง
กรมทางหลวงขออภัยต่อเหตุการณ์ที่เกิดขึ้น อนึ่งในช่วงเวลาที่เกิดเหตุเป็นการเตรียมความพร้อม เพื่อจัดระเบียบด้านความปลอดภัยในพื้นที่ทํางานก่อสร้างของผู้รับจ้าง ตามมาตรการความปลอดภัยของ ทล. อย่างเคร่งครัด หลังจากนี้ ทล. จะส่งเจ้าหน้าที่ควบคุม ตรวจสอบ และกวดขันให้มากยิ่งขึ้น หากพบว่ามีข้อบกพร่องจะขยายระยะเวลาหยุดงานก่อสร้างต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 สิงหาคม 2564 พบพนักงานติดเชื้อไวรัส COVID-19 จำนวน 24 ราย
วันจันทร์ที่ 16 สิงหาคม 2564
ประกาศ ขสมก. ประจําวันที่ 16 สิงหาคม 2564 พบพนักงานติดเชื้อไวรัส COVID-19 จํานวน 24 ราย
ประกาศ ขสมก. ประจําวันที่ 16 สิงหาคม 2564 พบพนักงานติดเชื้อไวรัส COVID-19 จํานวน 24 ราย
1) พนักงานขับรถโดยสารปรับอากาศ สาย 543 เพศชาย อายุ 30 ปี
2) พนักงานเก็บค่าโดยสารรถปรับอากาศ สาย 138 เพศหญิง อายุ 58 ปี
3) พนักงานบัญชีค่าโดยสาร ระดับ 2 อู่พระราม 9 เขตการเดินรถที่ 4 เพศชาย อายุ 38 ปี
4) พนักงานขับรถโดยสารธรรมดา สาย 82 เพศชาย อายุ 48 ปี
5) พนักงานขับรถโดยสารปรับอากาศ สาย 138 เพศชาย อายุ 54 ปี
6) พนักงานขับรถโดยสารปรับอากาศ สาย 515 เพศชาย อายุ 54 ปี
7) เจ้าหน้าที่การเงินและบัญชี ระดับ 4 กลุ่มงานวางแผน สํานักแผนงาน เพศหญิง อายุ 42 ปี
8) เจ้าหน้าที่การเงินและบัญชี ระดับ 4 กลุ่มงานวางแผน สํานักแผนงาน เพศหญิง อายุ 43 ปี
9) พนักงานเก็บค่าโดยสารรถปรับอากาศ สาย 515 เพศหญิง อายุ 49 ปี
10) พนักงานเก็บค่าโดยสารรถธรรมดา สาย 68 เพศหญิง อายุ 59 ปี
11) พนักงานเก็บค่าโดยสารรถธรรมดา สาย 68 เพศชาย อายุ 59 ปี
12) พนักงานเก็บค่าโดยสารรถธรรมดา สาย 47 เพศหญิง อายุ 26 ปี
13) พนักงานนายตรวจ เขตการเดินรถที่ 1 เพศหญิง อายุ 45 ปี
14) พนักงานเก็บค่าโดยสารรถปรับอากาศ สาย 515 เพศชาย อายุ 28 ปี
15) พนักงานขับรถโดยสารธรรมดา สาย 84ก เพศชาย อายุ 43 ปี
16) พนักงานขับรถโดยสารปรับอากาศ สาย 140 เพศหญิง อายุ 45 ปี
17) พนักงานเก็บค่าโดยสารรถปรับอากาศ สาย 140 เพศหญิง อายุ 28 ปี
18) พนักงานขับรถโดยสารปรับอากาศ สาย 142 เพศชาย อายุ 29 ปี
19) พนักงานเก็บค่าโดยสารรถปรับอากาศ สาย 511 เพศหญิง อายุ 60 ปี (ปัจจุบันปฏิบัติหน้าที่ช่วยงานธุรการบัญชีค่าโดยสาร ณ อู่ฟาร์มจระเข้ เนื่องจากพนักงานรอเกษียณอายุ)
20) พนักงานเก็บค่าโดยสารรถธรรมดา สาย 23 เพศหญิง อายุ 35 ปี
21) พนักงานเก็บค่าโดยสารรถธรรมดา สาย 22 เพศหญิง อายุ 32 ปี
22) พนักงานเก็บค่าโดยสารรถปรับอากาศ สาย 142 เพศชาย อายุ 25 ปี
23) หัวหน้ากลุ่มงานปฏิบัติการเดินรถ 2 เขตการเดินรถที่ 6 เพศชาย อายุ 57 ปี
24) พนักงานเก็บค่าโดยสารรถธรรมดา สาย 15 เพศหญิง อายุ 48 ปี
รัฐบาลไทย-ข่าวทำเนียบรัฐบาล-นายกรัฐมนตรีเร่งกรมปศุสัตว์ดำเนินการจ่ายเงินเยียวยาผู้เลี้ยงสุกร ตามกรอบวงเงินที่ ครม. อนุมัติ 574.11 ล้านบาทเร็วที่สุด
วันพฤหัสบดีที่ 13 มกราคม 2565
นายกรัฐมนตรีเร่งกรมปศุสัตว์ดําเนินการจ่ายเงินเยียวยาผู้เลี้ยงสุกร ตามกรอบวงเงินที่ ครม. อนุมัติ 574.11 ล้านบาทเร็วที่สุด
นายกรัฐมนตรีเร่งกรมปศุสัตว์ดําเนินการจ่ายเงินเยียวยาผู้เลี้ยงสุกร ตามกรอบวงเงินที่ ครม. อนุมัติ 574.11 ล้านบาทเร็วที่สุด พร้อมกําชับปศุสัตว์ทุกพื้นที่ทั่วประเทศ ให้ข้อมูลข่าวสารดูแลให้คําปรึกษาผู้เลี้ยงสุกรใกล้ชิดในช่วงเฝ้าระวัง ASF
วันที่ 13 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้เร่งรัดให้กรมปศุสัตว์ กระทรวงเกษตรและสหกรณ์ ดําเนินการจ่ายเงินชดเชยแก่ผู้เลี้ยงสุกรที่สุกรถูกทําลายเพื่อป้องกันโรคอหิวาต์แอฟริกาในสุกร (ASF) ตามที่คณะรัฐมนตรี (ครม.) ได้อนุมัติเมื่อวันที่ 11 ม.ค. 2565 เพื่อบรรเทาความเดือดร้อนให้ผู้เลี้ยงสุกรให้เร็วที่สุด
ทั้งนี้ เนื่องจากภายหลัง ครม. ได้อนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น 574.11 ล้านบาท เพื่อจ่ายชดเชยแก่ผู้เลี้ยงสุกรที่ถูกทําลายตามมาตรการป้องกันโรคใน 56 จังหวัด ทั่วประเทศ ระหว่างวันที่ 23 มี.ค. 2564 – 15 ต.ค. 2564 ได้เริ่มมีผู้เลี้ยงสุกรในหลายจังหวัดสอบถามถึงการได้รับเงินชดเชย นายกรัฐมนตรีจึงได้เร่งรัดให้กรมปศุสัตว์เร่งดําเนินการตามขั้นตอนจ่ายเงินชดเชยโดยเร็ว และในช่วงที่ต้องเฝ้าระวังโรค ASF นี้ขอให้ปศุสัตว์ทุกพื้นที่ทั่วประเทศให้ข้อมูลข่าวสารและให้คําปรึกษาต่าง ๆ แก่ผู้เลี้ยงสุกรอย่างใกล้ชิดเพื่อให้เกิดความเข้าใจถึงมาตรการต่าง ๆ ของทางการ
ส่วนกรณีที่ห้องปฏิบัติการของกรมปศุสัตว์ได้มีผลวิเคราะห์พบเชื้อ ASF นั้น นายกรัฐมนตรี ขอให้เร่งดําเนินการตามขั้นตอนเพื่อจํากัดวงของการระบาด ส่วนพื้นที่อื่นที่ไม่อยู่ในพื้นที่ควบคุมโรคก็ขอให้ดําเนินมาตรการที่เข้มงวดพร้อมกับดูแลผลกระทบที่จะเกิดขึ้นกับเกษตรกรด้วย
น.ส.ไตรศุลี กล่าวว่า สําหรับเกษตรกรผู้เลี้ยงสุกรที่จะได้รับการชดเชยนั้น ต้องเป็นผู้เลี้ยงในพื้นที่ 56 จังหวัดตามประกาศ และเป็นกรณีที่สุกรถูกทําลายโดยการพิจารณาของคณะกรรมการประเมินตามกฎกระทรวงกําหนดค่าชดใช้ราคาสัตว์ที่ถูกทําลายอันเนื่องจากโรคระบาดหรือมีเหตุอันควรสงสัยว่าเป็นโรคระบาดหรือสัตว์ หรือซากสัตว์ที่เป็นพาหะของโรคระบาด พ.ศ. 2560 ซึ่งในพื้นที่และช่วงเวลาดังกล่าวนั้นมีสุกรที่ถูกทําลายแล้ว แต่เกษตรกรผู้เลี้ยงยังไม่ได้รับเงินค่าชดเชย 4,941 คน สุกร 159,453 ตัว วงเงินรวม 574.11 ล้านบาท
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาโครงข่ายคมนาคม สนับสนุนเส้นทางการขนส่งผลผลิตทางการเกษตร ตามนโยบายของรัฐมนตรีว่าการกระทรวงคมนาคม ก่อสร้างถนนสายบ้านแม่แอบ จังหวัดเชียงใหม่
วันพุธที่ 8 ธันวาคม 2564
กรมทางหลวงชนบท พัฒนาโครงข่ายคมนาคม สนับสนุนเส้นทางการขนส่งผลผลิตทางการเกษตร ตามนโยบายของรัฐมนตรีว่าการกระทรวงคมนาคม ก่อสร้างถนนสายบ้านแม่แอบ จังหวัดเชียงใหม่
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ อําเภอจอมทอง จังหวัดเชียงใหม่ สนับสนุนเส้นทางคมนาคมขนส่งผลผลิตทางการเกษตรในพื้นที่ เพิ่มประสิทธิภาพการเดินทางอย่างสะดวกปลอดภัยในทุกฤดูกาล
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ อําเภอจอมทอง จังหวัดเชียงใหม่ สนับสนุนเส้นทางคมนาคมขนส่งผลผลิตทางการเกษตรในพื้นที่ เพิ่มประสิทธิภาพการเดินทางอย่างสะดวกปลอดภัยในทุกฤดูกาล ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในด้านการยกระดับมาตรฐานโครงข่ายทางและความปลอดภัยในการสัญจรของประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ปัจจุบัน ทช. ได้ดําเนินการพัฒนาเส้นทาง เพื่อเข้าสู่แหล่งท่องเที่ยวและชุมชนอย่างต่อเนื่อง รวมถึงการพัฒนาสายทางบริเวณพื้นที่โครงการหลวงที่เริ่มดําเนินการมาตั้งแต่ปี พ.ศ. 2551 โดยได้กําหนดมาตรฐานถนนหลวงภูเขาสําหรับใช้เป็นแนวทางการดําเนินงานปรับปรุงและบํารุงรักษาเส้นทางในพื้นที่โครงการหลวง เนื่องจากที่ตั้งของโครงการส่วนใหญ่อยู่ในพื้นที่ห่างไกล สภาพภูมิประเทศเป็นภูเขาสูงชัน ส่งผลให้การคมนาคมขนส่งเป็นไปด้วยความยากลําบากโดยเฉพาะในช่วงฤดูฝน เส้นทางบางส่วนที่ยังคงเป็นลูกรังจึงไม่สามารถสัญจรผ่านได้ ด้วยเหตุนี้ ทช. จึงได้ดําเนินโครงการก่อสร้างถนนสายแยกทางหลวงแผ่นดินหมายเลข 1009 - บ้านแม่แอบ อําเภอจอมทอง จังหวัดเชียงใหม่ เพื่อบรรเทาความเดือดร้อนในการสัญจรของประชาชน เพิ่มประสิทธิภาพให้สามารถเดินทางได้อย่างสะดวกปลอดภัยในทุกฤดูกาล พร้อมสนับสนุนเส้นทางการขนส่งผลผลิตทางการเกษตรได้อย่างรวดเร็วมากยิ่งขึ้น ช่วยพัฒนาคุณภาพชีวิตของชาวไทยภูเขา
โครงการก่อสร้างถนนสายแยก ทล.1009 - บ้านแม่แอบ อําเภอจอมทอง จังหวัดเชียงใหม่ มีจุดเริ่มต้นโครงการบริเวณบ้านสบแอบ (กม. ที่ 0+000) และสิ้นสุดโครงการบริเวณบ้านป่าแขม (กม. ที่ 10+985) รวมระยะทางทั้งสิ้น 10.985 กิโลเมตร โดยได้ดําเนินการก่อสร้างถนนผิวจราจรคอนกรีตเสริมเหล็ก ขนาด 2 ช่องจราจร ความกว้าง 4 เมตร พร้อมสะพานคอนกรีต จํานวน 4 แห่ง และติดตั้งอุปกรณ์อํานวยความปลอดภัย ป้ายเครื่องหมายจราจร รวมถึงระบบระบายน้ําบริเวณสองข้างทาง ทั้งนี้ ปัจจุบันโครงการดังกล่าวอยู่ระหว่างก่อสร้างงานดิน งานรองพื้นทาง งานพื้นทาง งานท่อเหลี่ยมและท่อกลมคอนกรีตเสริมเหล็ก ซึ่งคาดว่าจะดําเนินการก่อสร้างแล้วเสร็จในช่วงต้นปี 2566 โดยใช้งบประมาณทั้งสิ้น 85.204 ล้านบาท (แปดสิบห้าล้านสองแสนสี่พันบาท)
รัฐบาลไทย-ข่าวทำเนียบรัฐบาล-รฟม. ก้าวสู่องค์กรแห่งการเรียนรู้ จัดกิจกรรมประกวดผลงานทีมขับเคลื่อนการจัดการความรู้ (KM Facilitator)
วันจันทร์ที่ 8 สิงหาคม 2565
รฟม. ก้าวสู่องค์กรแห่งการเรียนรู้ จัดกิจกรรมประกวดผลงานทีมขับเคลื่อนการจัดการความรู้ (KM Facilitator)
เพื่อเพิ่มพูนศักยภาพบุคลากรและสร้างวัฒนธรรมการแลกเปลี่ยนเรียนรู้สู่การสร้างนวัตกรรมขององค์กร
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรมการประกวดผลงานการจัดการความรู้สู่การสร้างนวัตกรรม โดยทีมขับเคลื่อนการจัดการความรู้ (KM Facilitator) ซึ่งเป็นกลุ่มตัวแทนจากพนักงาน รฟม. ทุกส่วนงานที่ได้รับการคัดเลือกเข้าร่วมทีมขับเคลื่อน จํานวน 3 ทีม ภายใต้โครงการพัฒนาองค์กรสู่องค์กรแห่งการเรียนรู้ โดยมีคณะกรรมการซึ่งประกอบไปด้วยผู้บริหาร รฟม. และคณาจารย์ผู้ทรงคุณวุฒิจากมหาวิทยาลัยเชียงใหม่ ร่วมพิจารณาตัดสิน พร้อมทั้งเปิดโอกาสให้ผู้บริหารและพนักงาน รฟม. ที่สนใจเข้าร่วมรับฟังการนําเสนอผลงานและส่งคะแนนโหวตให้กับผลงานของทีมขับเคลื่อน โดยทีมที่รับคะแนนโหวตสูงสุดและได้รับรางวัลชนะเลิศอันดับที่ 1 ได้แก่ ทีม MRTA Internal Commu Super App ซึ่งได้นําเสนอผลงานแนวคิดการจัดทําแอปพลิเคชันที่ปรับปรุงรูปแบบการใช้งานข้อมูลในระบบอินทราเน็ตภายใน รฟม. ซึ่งประกอบด้วยข้อมูลของพนักงาน ข่าวสารขององค์กร และฟังก์ชันการใช้งานที่จําเป็นแก่พนักงานมารวมไว้ภายในแอปพลิเคชันเดียว ทําให้มีการบริหารจัดการข้อมูลอย่างเป็นระบบ และสามารถเชื่อมโยงข้อมูลได้อย่างมีประสิทธิภาพ ช่วยเพิ่มความสะดวก รวดเร็ว และสอดคล้องกับพฤติกรรมการใช้งานของพนักงานในองค์กร ซึ่งองค์กรสามารถนําแนวคิดดังกล่าวไปพัฒนาต่อยอดให้เกิดขึ้นจริงต่อไปได้
นายวิทยา พันธุ์มงคล รองผู้ว่าการการรถไฟฟ้าขนส่งมวลชนแห่งประเทศไทยในฐานะประธานมอบรางวัลและเป็นหนึ่งในคณะกรรมการตัดสิน ได้กล่าวชื่นชมผู้เข้าร่วมกิจกรรมทุกทีมที่เป็นตัวอย่างที่ดีในการนําประสบการณ์การปฏิบัติงาน ทักษะความรู้ความเชี่ยวชาญ ตลอดจนอุปสรรคปัญหาต่างๆ ของแต่ละส่วนงาน มาร่วมแลกเปลี่ยนและถ่ายทอดเรียนรู้ให้แก่กันจนนําไปสู่การสร้างสรรค์นวัตกรรมและไอเดียใหม่ๆ ให้เกิดขึ้น อันเป็นการเพิ่มขีดความสามารถของบุคลากร รฟม. พร้อมทั้งพัฒนาประสิทธิภาพการดําเนินงาน และนําพาองค์กรสู่ความยั่งยืนต่อไปในอนาคต
สําหรับกิจกรรมดังกล่าว เป็นกิจกรรมภายใต้โครงการพัฒนาองค์กรสู่องค์กรแห่งการเรียนรู้ ซึ่ง รฟม. ได้ดําเนินโครงการร่วมกับวิทยาลัยศิลปะ สื่อ และเทคโนโลยี และสํานักบริการวิชาการ มหาวิทยาลัยเชียงใหม่ดยมีวัตถุประสงค์เพื่อส่งเสริมให้บุคลากรในองค์กรเกิดความตระหนักและเห็นความสําคัญในการปรับเปลี่ยนทัศนคติการถ่ายทอดความรู้ การแลกเปลี่ยนประสบการณ์ ตลอดจนการจัดการความรู้อย่างเป็นระบบ เพื่อสร้างวัฒนธรรมแห่งการเรียนรู้และนําไปสู่การพัฒนาองค์กรให้เป็นองค์กรแห่งการเรียนรู้ ที่สามารถทําประโยชน์ให้แก่ประชาชนและประเทศชาติต่อไป ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-Cabinet approves purchase of additional 10 million doses of Pfizer vaccines
วันพุธที่ 18 สิงหาคม 2564
Cabinet approves purchase of additional 10 million doses of Pfizer vaccines
Cabinet approves purchase of additional 10 million doses of Pfizer vaccines
August 17, 2021, at the weekly cabinet meeting, the cabinet acknowledged the order ofan additional10 million doses of the Pfizer (PFE.N)/BioNTech (22UAy.DE) COVID-19 vaccine, and assigned Ministry of Public Health’s Department of Disease Control tosign the deal withPfizer (Thailand)Co., Ltd. andBioNTech SE. This will sum the purchase of themRNAvaccines to 30 million doses, which willbe delivered in the 4thquarter of 2021.
The Prime Minister thanked all concerned agencies for acquiring the 30 million doses of Pfizer vaccines, as well as othertypes of COVID-19 vaccine, for the people, and called for clear and proper vaccine distribution plan andpublicity.
With thisdeal,almost all types of vaccines will be available in the country, be it,mRNA(Pfizer and Moderna),inactivated whole virus particle vaccine(Sinovac and Sinopharm), and viral vector vaccine(AstraZeneca).Pfizervaccine has been conditionally approved by Thailand’s Food and Drug Administration on June 24, 2021, andis registered for thosewho are 12 years of age an above.
รัฐบาลไทย-ข่าวทำเนียบรัฐบาล-กระทรวงยุติธรรม มอบเข็มเครื่องหมายยุติธรรมธำรง ชั้นที่ ๑ (อันเป็นเกียรติยศยิ่ง) แก่ข้าราชการผู้ทำคุณประโยชน์
วันจันทร์ที่ 24 มกราคม 2565
กระทรวงยุติธรรม มอบเข็มเครื่องหมายยุติธรรมธํารง ชั้นที่ ๑ (อันเป็นเกียรติยศยิ่ง) แก่ข้าราชการผู้ทําคุณประโยชน์
กระทรวงยุติธรรม มอบเข็มเครื่องหมายยุติธรรมธํารง ชั้นที่ ๑ (อันเป็นเกียรติยศยิ่ง) แก่ข้าราชการผู้ทําคุณประโยชน์
ในวันจันทร์ที่ ๒๔ มกราคม ๒๕๖๕ เวลา ๐๘.๓๐ น. ณ ห้องรับรอง ๑๑-๐๒ ชั้น ๑๑ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นผู้มอบเข็มเครื่องหมายยุติธรรมธํารง ชั้นที่ ๑ (อันเป็นเกียรติยศยิ่ง) พร้อมใบประกาศนียบัตร ประจําปี ๒๕๖๔ เป็นกรณีพิเศษ แด่ นายนิยม เติมศรีสุข อดีตรองปลัดกระทรวงยุติธรรม และนายวัลลภ นาคบัว รองปลัดกระทรวงยุติธรรม เพื่อยกย่องและเชิดชูเกียรติแด่ข้าราชการ เจ้าหน้าที่กระทรวงยุติธรรม รวมถึงบุคคลภายนอกที่ปฏิบัติหน้าที่ด้วยความทุ่มเท วิริยะและอุตสาหะ ไม่ย่อท้อต่อปัญหาและอุปสรรค ประพฤติตนและปฏิบัติราชการด้วยคุณธรรมและจริยธรรม มีความประพฤติและประวัติอันดีงาม เป็นผู้อุทิศตนในการทํางานและทําคุณประโยชน์ให้แก่กระทรวงยุติธรรม หรือหน่วยงานในสังกัดกระทรวงยุติธรรม
รัฐบาลไทย-ข่าวทำเนียบรัฐบาล-ไทย-อินเดียร่วมมือทุกมิติ ผลักดันโครงการถนนสามฝ่ายและยานยนต์
วันอังคารที่ 16 สิงหาคม 2565
ไทย-อินเดียร่วมมือทุกมิติ ผลักดันโครงการถนนสามฝ่ายและยานยนต์
ไทย-อินเดียร่วมมือทุกมิติ ผลักดันโครงการถนนสามฝ่ายและยานยนต์
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 16 สิงหาคม 2565 ว่า ครม.เห็นชอบร่างเอกสารผลลัพธ์การประชุมคณะกรรมาธิการร่วมเพื่อความร่วมมือทวิภาคีไทย-อินเดีย (The Thailand – India Joint Commission for Bilateral Cooperation: JC) ครั้งที่ 9 ซึ่งจะมีการรับรองเอกสารผลลัพธ์ในการประชุมที่ประเทศไทยเป็นเจ้าภาพจัดขึ้นระหว่างวันที่ 16-17 สิงหาคม 2565 ร่างเอกสารผลลัพธ์ฉบับนี้ เป็นการกําหนดท่าทีของประเทศไทยผ่านความร่วมมือในด้านต่างๆ กับอินเดีย ซึ่งมีสาระสําคัญ อาทิ
1.ด้านการเมืองและความมั่นคง พร้อมรับมือความท้าทายทางด้านความมั่นคง ครอบคลุมประเด็นความมั่นคงทางทะเล ยาเสพติด อาชญากรรมทางเศรษฐกิจระหว่างประเทศ การประมงผิดกฎหมาย การลักลอบค้ามนุษย์ การลักลอบเข้าเมือง การก่อการร้าย รวมถึงภัยคุกคามทางไซเบอร์
2.ด้านเศรษฐกิจการค้าทวิภาคีและการลงทุน ดําเนินนโยบายทางเศรษฐกิจและการพัฒนาที่สอดรับกันของทั้งสองประเทศ โดยอินดีมีนโยบาย เช่น นโยบาย Made In India นโยบาย Smart City นโยบาย Startup India เป็นต้น ส่วนนโยบายของไทย เช่น นโยบาย Bio Circular Green Economy (BCG) นโยบาย Thailand 4.0 เป็นต้น
3.ด้านความเชื่อมโยง มุ่งเน้นผลักดันโครงการถนนสามฝ่าย อินเดีย-เมียนมา-ไทย (IMT) การจัดทําความตกลงยานยนต์สามฝ่าย IMT Motor Vehicles Agreement (MVA) รวมถึงความตกลง Air Travel Bubble ไทย-อินเดีย ซึ่งครม. เห็นชอบไปแล้วเมื่อ 1 มีนาคม 2565 เพื่อให้สายการบินทั้งสองประเทศสามารถทําการบินรับขนส่งผู้โดยสารเชิงพาณิชย์ระหว่างกันได้ รวมถึงการขยายขอบเขตการบริการเดินอากาศให้สามารถบริการเที่ยวบินตรง เพื่อเชื่อมโยงไทยกับอินเดียได้มากขึ้น
4.ด้านวิทยาศาสตร์และเทคโนโลยี เสริมสร้างความร่วมมือระหว่างสํานักพัฒนาเทคโนโลยีอวกาศและภูมิสารสนเทศ (GISTDA) กับองค์การวิจัยอวกาศอินเดีย (ISRO) โดยเฉพาะในด้านการฝึกอบรมสาขาอวกาศและอวกาศเชิงประยุกต์
5.ด้านการกงสุล ไทยเสนอให้อินเดียพิจารณาความเป็นไปได้ให้นักท่องเที่ยวไทยสามารถขอรับการตรวจลงตรา ณ ด่านตรวจคนเข้าเมือง (VOA)
ส่วนประเด็นภูมิภาคและพหุภาคีที่มีจะมีการหารือในที่ประชุม อาทิ 1.อินเดียพร้อมสนับสนุนการเป็นประธาน BIMSTEC ของไทย ภายใต้หัวข้อ Prosperous Resilient and Open BIMSTEC หรือ PRO BIMSTEC และเน้นย้ําการพัฒนาอ่าวเบงกอลให้มีสันติภาพ มั่งคั่ง ยั่งยืน โดยเสริมสร้างจุดแข็งร่วมกัน 2.ไทยจะจับมือกับหุ้นส่วนในภูมิภาคเพื่อส่งเสริมเศรษฐกิจ BCG ให้เป็นแนวทางการพัฒนาเศรษฐกิจและสังคมอย่างยั่งยืน 3.ทั้งสองฝ่ายเน้นย้ําถึงความสําคัญของการแก้ไขปัญหาโดยสันติวิธี เพื่อสร้างสันติภาพและเสถียรภาพในเมียนมา
รัฐบาลไทย-ข่าวทำเนียบรัฐบาล-ตั้งเป้า ปี 2565 ปีแห่งการแก้หนี้ภาคครัวเรือน นำร่องที่ ครู - ตำรวจ กว่า 200,000 ราย ทั่วประเทศ
วันศุกร์ที่ 31 ธันวาคม 2564
ตั้งเป้า ปี 2565 ปีแห่งการแก้หนี้ภาคครัวเรือน นําร่องที่ ครู - ตํารวจ กว่า 200,000 ราย ทั่วประเทศ
.....
คณะกรรมการกํากับการแก้ไขหนี้สินของประชาชนรายย่อย ตั้งเป้าหมายให้ปี 2565 เป็นปีแห่งการแก้หนี้ภาคครัวเรือน นําร่องที่กลุ่มข้าราชการครู และตํารวจ ซึ่งมีสหกรณ์ครูเข้าร่วมแล้ว 20 แห่ง ครอบคลุมครูกว่า 200,000 คนทั่วประเทศ และมีตํารวจเข้าร่วมโครงการแล้วกว่า 4.9 พันราย แนวทาง คือ
1. ยุบยอดหนี้ โดยใช้ทรัพย์สินและรายได้ในอนาคต เช่น บําเหน็จตกทอด มาชําระหนี้บางส่วน เพื่อให้ยอดหนี้ลดลง และสามารถชําระคืนจากเงินเดือนได้
2. ปรับลดดอกเบี้ยเงินกู้ เหลือไม่เกิน 5%
3. ลดค่าธรรมเนียมทําประกันชีวิต และการค้ําประกันโดยบุคคลที่ไม่จําเป็น
4. ยกระดับระบบการตัดเงินเดือนข้าราชการให้มีประสิทธิภาพและเป็นธรรมมากขึ้น
.
ประเด็นที่ต้องดําเนินการต่อ เช่น กํากับดูแลสหกรณ์ออมทรัพย์และสถาบันการเงินให้สินเชื่ออย่างรับผิดชอบ เช่น ต้องกําหนดยอดเงินที่ให้กู้ได้โดยหลังตัดเงินเดือนเพื่อชําระหนี้แล้ว ยังต้องเหลือเงินเดือนไม่น้อยกว่า 30%
.
ส่วนการแก้ปัญหาหนี้สินของประชาชนและข้าราชกลุ่มอื่น เช่น หนี้ กยศ. หนี้เช่าซื้อรถยนต์และรถจักรยานยนต์ หนี้บัตรเครดิตและสินเชื่อส่วนบุคคล การไกล่เกลี่ยและปรับโครงสร้างหนี้ และการเข้าถึงแหล่งเงินทุนของประชาชนรายย่อยและ SMEs ทั้งหมดอยู่ระหว่างดําเนินการเพื่อให้ในปี 2565 จะสามารถขยายผลสัมฤทธิ์ของการแก้ปัญหาหนี้สิน และคลี่คลายภาระหนี้ครัวเรือนได้มากขึ้น
.
อ่านเพิ่มเติม คลิก >>https://www.thaigov.go.th/news/contents/details/50001
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-'Super Rider' จิตอาสานักบิด ช่วยผู้ป่วยโควิดถึงบ้าน
วันพฤหัสบดีที่ 29 กรกฎาคม 2564
'Super Rider' จิตอาสานักบิด ช่วยผู้ป่วยโควิดถึงบ้าน
....
โปรเจกต์ “Super Rider” จิตอาสาฮีโร่นักบิด ของสถาบันป้องกันควบคุมโรคเขตเมือง (สปคม.) กรมควบคุมโรค ถือเป็นอีกหนึ่งตัวอย่าง ที่นํามาใช้ในช่วงนี้ เพื่อช่วยบุคลากรทางการแพทย์ที่ออกตรวจเชิงรุกในพื้นที่กลุ่มเสี่ยงต่าง ๆ ให้สามารถนําส่งตัวอย่างผู้ติดเชื้อส่งมาตรวจยังห้องแล็บของ สปคม. เพื่อวินิจฉัยและเข้าสู่ระบบการรักษาได้เร็วขึ้น โดยมีหน้าที่หลัก คือ
.
1) ขนส่งตัวอย่างของผู้ป่วย และอุปกรณ์มายังห้องแล็บของ สปคม.
2) นําส่งกล่องรอดตาย กล่องยา อุปกรณ์ป้องกัน ไปยังผู้ป่วยโควิดถึงบ้าน
3) ส่งยาเมื่อร่วมเข้าระบบแยกกักตัวรักษาที่บ้าน (Home Isolation)
.
โดยจิตอาสากลุ่มแรกได้เริ่มภารกิจเมื่อวันที่ 26 ก.ค. 64 ที่ผ่านมา ซึ่งทุกคนจะได้รับการอบรมการป้องกันตนเองก่อนปฏิบัติงานจากเจ้าหน้าที่ ทําให้การจับมือกันร่วมกันปฏิบัติภารกิจในครั้งนี้ สามารถช่วยเหลือผู้ป่วยได้ทันท่วงที ช่วยลดตัวเลขผู้ป่วยหนักและเสียชีวิตลงได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เยือนปักษ์ใต้ "ภูเก็ต" ติดตาม "พัฒนาการศึกษา - ขับเคลื่อนท่องเที่ยวไทย (Thailand Tourism Congress 2022)” 6 มิ.ย. 65
วันอาทิตย์ที่ 5 มิถุนายน 2565
นายกฯ เยือนปักษ์ใต้ "ภูเก็ต" ติดตาม "พัฒนาการศึกษา - ขับเคลื่อนท่องเที่ยวไทย (Thailand Tourism Congress 2022)” 6 มิ.ย. 65
.....
พลเอก ประยุทธ์ จันทร์โอชา นายกรัฐมนตรี จะลงพื้นที่ตรวจราชการ จ.ภูเก็ต ในวันจันทร์ที่ 6 มิ.ย. 65 เพื่อติดตามการพัฒนาการศึกษาของจังหวัด พร้อมเป็นสักขีพยานในพิธีลงนามบันทึกข้อตกลง (MOU) ว่าด้วยความร่วมมือการพัฒนาการศึกษาอย่างยั่งยืน (Partnership school) ณ โรงเรียนพุทธมงคลนิมิตร
.
นอกจากนี้ จะเป็นประธานเปิดการสัมมนากําหนดยุทธศาสตร์การท่องเที่ยวประเทศไทย (Thailand Tourism Congress 2022) และกล่าวปาฐกถาพิเศษ เรื่อง “ยุทธศาสตร์การยกระดับการท่องเที่ยวไทย สู่การท่องเที่ยวคุณภาพที่ยั่งยืน” ณ โรงแรมบียอนด์ รีสอร์ท กะตะ
.
สําหรับโครงการ Thailand Tourism Congress 2022 นั้น จะเป็นพื้นที่แลกเปลี่ยนความเห็นและองค์ความรู้ในการพัฒนาการท่องเที่ยวของประเทศไทย มุ่งสู่การเป็นจุดหมายการท่องเที่ยวสําคัญของการท่องเที่ยวโลก
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ส่งเงินออม กอช. สะดวก ง่าย ที่ไปรษณีย์ทั่วประเทศ เริ่ม 1 ก.ย. นี้ หนุนคนไทยสะสมเงินบำนาญมีใช้หลังเกษียณ เริ่มต้นเพียง 50 บาท ฟรีค่าธรรมเนียม
วันจันทร์ที่ 30 สิงหาคม 2564
ส่งเงินออม กอช. สะดวก ง่าย ที่ไปรษณีย์ทั่วประเทศ เริ่ม 1 ก.ย. นี้ หนุนคนไทยสะสมเงินบํานาญมีใช้หลังเกษียณ เริ่มต้นเพียง 50 บาท ฟรีค่าธรรมเนียม
กอช. ร่วมกับไปรษณีย์ไทย เพิ่มช่องทางส่งเงินออมให้สมาชิก กอช. สะดวกสบายยิ่งขึ้น ส่งเงินออมที่ไปรษณีย์ใกล้บ้าน ฟรีค่าธรรมเนียม ออมเงินขั้นต่ําเพียง 50 บ. สูงสุด 13,200 บ./ปี รับเงินสมทบจากรัฐตามช่วงอายุ ยิ่งออมเร็ว ยิ่งดี เริ่ม 1 ก.ย.นี้เป็นต้นไป
กอช.ร่วมกับไปรษณีย์ไทย เพิ่มช่องทางส่งเงินออมให้สมาชิก กอช. สะดวก สบาย ยิ่งขึ้น สมาชิก กอช. ส่งเงินออมที่ไปรษณีย์ใกล้บ้าน ฟรีค่าธรรมเนียม ออมเงินขั้นต่ําเพียง 50 บาท สูงสุด 13,200 บาทต่อปี รับเงินสมทบจากรัฐตามช่วงอายุ ยิ่งออมเร็ว ยิ่งดี มีเงินรายเดือนไว้ใช้หลังเกษียณ เริ่ม 1 กันยายนนี้เป็นต้นไป ที่ไปรษณีย์ทั่วประเทศ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) กล่าวว่า กอช. ให้ความสําคัญกับการพัฒนาช่องทาง ยกระดับการเข้าถึงบริการออมเงินของประชาชนคนไทยมาโดยตลอด และในปีนี้ กอช. ร่วมกับ ไปรษณีย์ไทย เพิ่มหน่วยบริการแก่สมาชิกผ่านเครือข่ายที่ทําการไปรษณีย์ และเคาน์เตอร์ไปรษณีย์ กว่า 1,500 แห่ง ทั่วประเทศ ให้สมาชิกสามารถออมเงินได้สะดวกมากยิ่งขึ้น และฟรีค่าธรรมเนียมอีกด้วย สําหรับสมาชิก กอช. ที่ต้องการนําส่งเงินออมสะสม ง่ายๆ เพียงแจ้งเลขบัตรประชาชน 13 หลัก หรือนําบัตรประชาชนตัวจริงมาแสดง หรือยื่นบาร์โค้ดในแอปพลิเคชัน กอช. เพื่อทํารายการ โดยสามารถนําส่งเงินออมสะสม ตั้งแต่ 50 บาทขึ้นไป สูงสุดไม่เกิน 13,200 บาท/ปี (เงื่อนไขเป็นไปตามที่ พ.ร.บ. กอช. กําหนด) สมาชิกสามารถดูยอดเงินออมสะสม เงินสมทบที่ได้จากรัฐผ่านแอปพลิเคชัน “กอช.” ได้ด้วยตนเอง สอบถามรายละเอียดเพิ่มเติมได้ที่ กองทุนการออมแห่งชาติ สายด่วนเงินออม โทร. 02-049-9000
ดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จํากัด (ปณท) กล่าวถึง การให้บริการนําส่งเงินสะสมกองทุนการออมแห่งชาติ หรือ กอช. ที่ได้ร่วมกับไปรษณีย์ไทย ในการอํานวยความสะดวกเพิ่มช่องทางออมเงินให้แก่สมาชิก กอช. “ไปรษณีย์ไทยมีเครือข่ายที่ทําการที่ครอบคลุมอยู่ทั่วประเทศ การจับมือกับ กอช. ในครั้งนี้ จึงถือเป็นการนําเอาจุดแข็งด้านเครือข่ายที่เรามี มาเป็นทางเลือกเพิ่มเติมในการนําส่งเงินออมของสมาชิก กอช. รวมทั้งยังเป็นการต่อยอดการให้บริการ Bank@POST รับฝากเงินสดเข้าบัญชีธนาคาร กว่า 10 ธนาคาร ณ ที่ทําการไปรษณีย์ ซึ่งเปิดให้บริการมาตั้งแต่ปี 2554 และได้รับการตอบรับเป็นอย่างดี โดยเฉพาะกลุ่มประชาชนในพื้นที่ภูมิภาค หรืออยู่ในพื้นที่ห่างไกล ซึ่งไม่สะดวกในการเดินทางไปทําธุรกรรมที่ธนาคาร ก็สามารถมาฝากเงินที่ไปรษณีย์แทนได้ การนําส่งเงินออมสะสมนี้ก็เช่นกัน เราหวังว่าบริการนี้จะช่วยอํานวยความสะดวกให้แก่ประชาชนในทุกพื้นที่ โดยเฉพาะกลุ่มชาวบ้าน แม่ค้าพ่อค้า หรือกลุ่มผู้ประกอบอาชีพอิสระ ให้สามารถนําส่งเงินออมได้ง่ายขึ้น เพื่อจะได้มีเงินออมเก็บไว้ใช้รายเดือนหลังอายุ 60 ปี เริ่มต้นเพียง 50 บาท และไม่มีค่าธรรมเนียมในการนําส่งเงินอีกด้วย”
สอบถามข้อมูลเพิ่มเติม
กองทุนการออมแห่งชาติ (กอช.) ฝ่ายประชาสัมพันธ์และสื่อสารองค์กร
คุณเจษฎา เจียมใจ (เจต) โทร. 0 2049 9000 ต่อ 308 / 065 296 2265
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจแก้ปัญหาหนี้สินครูคืบหน้า โดย ศธ. จัดตั้งสถานีแก้หนี้ครูทั่วประเทศแล้ว 558 สถานี ทั่วประเทศ หวังครูมีคุณภาพชีวิตที่ดีขึ้น
วันศุกร์ที่ 17 มิถุนายน 2565
โฆษกรัฐบาลเผย “นายกฯ” พอใจแก้ปัญหาหนี้สินครูคืบหน้า โดย ศธ. จัดตั้งสถานีแก้หนี้ครูทั่วประเทศแล้ว 558 สถานี ทั่วประเทศ หวังครูมีคุณภาพชีวิตที่ดีขึ้น
โฆษกรัฐบาลเผย “นายกฯ” พอใจแก้ปัญหาหนี้สินครูคืบหน้า โดย ศธ. จัดตั้งสถานีแก้หนี้ครูทั่วประเทศแล้ว 558 สถานี ทั่วประเทศ หวังครูมีคุณภาพชีวิตที่ดีขึ้น
วันที่ 17 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงความคืบหน้าการแก้ไขปัญหาหนี้สินครูทั้งระบบตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มุ่งมั่นให้ประชาชนมีคุณภาพชีวิตดี โดยประกาศให้ปี 2565 เป็น “ปีแห่งการแก้หนี้ภาคครัวเรือน” ว่า กระทรวงศึกษาธิการได้เร่งขับเคลื่อนการแก้ไขปัญหาอย่างเป็นรูปธรรม ผ่านการดําเนินตามมาตรการ 7 เรื่อง ได้แก่ 1) การปรับลดอัตราดอกเบี้ยเงินกู้ ให้สมกับเป็นสินเชื่อสวัสดิการ 2) ตัดเงินเดือนของข้าราชการ การทําให้ครูมีเงินเหลือใช้หลังจากชําระหนี้ ไม่น้อยกว่า 30% หรือไม่น้อยกว่าเดือนละ 9,000 บาท 3) การคุมยอดหนี้ที่ครูจะสามารถกู้ได้ ไม่ให้เกินศักยภาพที่จะชําระคืนได้ด้วยเงินเดือน 4) การปรับโครงสร้างหนี้ เพื่อให้เจ้าหนี้ทุกรายสามารถแบ่งเงินเดือน 70% ได้อย่างเพียงพอ 5) การประกาศกําหนดกฎเกณฑ์ที่เกี่ยวข้องกับการดําเนินการตัดเงินเดือน 6) การแก้ปัญหากรณีครูผู้กู้และผู้ค้ําประกันถูกฟ้องร้องดําเนินคดี และ 7) การช่วยครูแก้ไขปัญหาหนี้นอกระบบ
โฆษกประจําสํานักนายกรัฐมนตรีกล่าวว่า ปัจจุบันกระทรวงศึกษาธิการได้จัดตั้งสถานีแก้หนี้ครูทั่วประเทศแล้ว 558 สถานี คือ ระดับจังหวัด 77 แห่ง ระดับเขตพื้นที่การศึกษา 245 แห่ง และระดับส่วนกลาง เช่น สป. กศน. ก.ค.ศ. สอศ. 236 แห่ง เพื่อให้สามารถรองรับครูและบุคลากรทางการศึกษาที่ลงทะเบียนขอรับการช่วยเหลือแก้หนี้ 41,128 คน ได้อย่างครอบคลุม ขณะนี้สถานีแก้หนี้ทุกแห่งกําลังวิเคราะห์ข้อมูล และติดต่อขอข้อมูลจากผู้ลงทะเบียน เพื่อรวบรวม วิเคราะห์ จัดทําข้อมูลการลงทะเบียนแก้ไขปัญหาหนี้สินครูฯ ขอให้เชื่อมั่นแนวทางดําเนินงานแก้หนี้สินครูทั้งระบบเกิดขึ้นได้จริง เพื่อให้หนี้สินของครูทั่วประเทศที่ยังปฏิบัติหน้าที่อยู่ 4 แสนคน และที่เกษียณอายุราชการแล้วอีก 5 แสนคน รวม 9 แสนคน รวมยอดหนี้สวัสดิการหักเงินเดือน ข้าราชการ 1.4 ล้านล้านบาท แบ่งเป็นสหกรณ์ออมทรัพย์ครู 108 แห่ง ยอดหนี้ 9 แสนล้าน และสถาบัน การเงิน 3 แห่ง ธนาคารออมสินอาคารสงเคราะห์ กรุงไทย ยอดหนี้ 5 แสนล้านบาท ได้รับการแก้ไขตาม แนวทางดังกล่าว โดยมีหนี้เสียหรือเป็น NPLs ไม่เกิน 1-2% เท่านั้น
“นายกรัฐมนตรี ตั้งใจขับเคลื่อนโครงการแก้ไขปัญหาหนี้สินครูและบุคลากรทางการศึกษาให้เกิดผลสัมฤทธิ์ เพื่อร่วมกันยกระดับคุณภาพชีวิตครูและครอบครัว ช่วยลดความกังวล ซึ่งจะส่งผลให้ครูและบุคลากรทางการศึกษาสามารถปฏิบัติหน้าที่ได้อย่างเต็มประสิทธิภาพ สร้างคุณภาพของนักเรียนและเยาวชนของประเทศให้เป็นทรัพยากรบุคคลที่มีคุณภาพ” นายธนกรฯ กล่าว
รัฐบาลไทย-ข่าวทำเนียบรัฐบาล-ปลัดยุติธรรม สั่งตั้งคณะกรรมการขับเคลื่อนภารกิจกระทรวงในพื้นที่ เร่งสร้างการรับรู้ด้านกฎหมาย ลดความเหลื่อมล้ำให้ประชาชนทุกกลุ่ม
วันศุกร์ที่ 2 กรกฎาคม 2564
ปลัดยุติธรรม สั่งตั้งคณะกรรมการขับเคลื่อนภารกิจกระทรวงในพื้นที่ เร่งสร้างการรับรู้ด้านกฎหมาย ลดความเหลื่อมล้ําให้ประชาชนทุกกลุ่ม
ปลัดยุติธรรม สั่งตั้งคณะกรรมการขับเคลื่อนภารกิจกระทรวงในพื้นที่ เร่งสร้างการรับรู้ด้านกฎหมาย ลดความเหลื่อมล้ําให้ประชาชนทุกกลุ่ม สร้างความเชื่อมั่นต่อกระบวนการยุติธรรม
นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม เปิดเผยว่า นายวิศิษฎ์ วิศิษฏ์สรอรรถ ปลัดกระทรวงยุติธรรม มีคําสั่งแต่งตั้งคณะกรรมการขับเคลื่อนภารกิจกระทรวงยุติธรรมในพื้นที่ โดยอาศัยอํานาจตามความในมาตรา 21 แห่งพระราชบัญญัติระเบียบบริหารราชการแผ่นดิน พศ. 2534 และที่แก้ไขเพิ่มเติม ฉบับที่ พ.ศ. 2545 เพื่ออํานวยความยุติธรรมและลดความเหลื่อมล้ําแก่ประชาชน โดยให้กระจายความยุติธรรมให้เข้าถึงประชาชนในทุกพื้นที่ ทุกกลุ่ม และทุกระดับ ได้รับความรู้ด้านกฎหมาย สิทธิและเสรีภาพได้อย่างรวดเร็วทันต่อสถานการณ์ที่เร่งด่วน เพื่อให้ประชาชนเกิดความรู้สึกปลอดภัยในชีวิตและทรัพย์สิน และเชื่อมั่นในกระบวนการยุติธรรม
นายวัลลภ กล่าวว่า โดยคณะกรรมการขับเคลื่อนภารกิจกระทรวงในพื้นที่ ได้แก่ 1.ผู้บัญชาการเรือนจํากลาง หรือเรือนจําจังหวัด เป็นประธานกรรมการ 2.หัวหน้าหน่วยงานสังกัดกระทรวงยุติธรรมในพื้นที่จังหวัด เป็นกรรมการ 3.ผู้อํานวยการสํานักงานยุติธรรมจังหวัด/ยุติธรรมจังหวัด เป็นกรรมการและเลขานุการ 4. เจ้าหน้าที่สํานักงานยุติธรรมจังหวัดที่ได้รับมอบหมาย เป็นผู้ช่วยเลขานุการ โดยมีอํานาจหน้าที่เพื่อขับเคลื่อนนโยบายของกระทรวงยุติธรรมไปสู่การปฏิบัติให้สอดคล้องกับบริบทของพื้นที่ในแต่ละจังหวัดให้เป็นรูปธรรม ตามนโยบาย “ยุติธรรมสร้างสุข ยุติธรรมเชิงรุก สร้างสุขให้ประชาชน”ตามนโยบาย นายสมศักดิ์ เทพสุทิน รัฐมนตรีว่าการกระทรวงยุติธรรม ก่อนรายงานผู้บริหารกระทรวงยุติธรรม และผู้ว่าราชการจังหวัดรับทราบ
"นอกจากนี้ ยังเป็นการส่งเสริมและสนับสนุนงานในภารกิจของกระทรวงยุติธรรม และส่วนราชการที่เกี่ยวข้องที่ดําเนินการในพื้นที่จังหวัด เพื่อให้คําปรึกษาในการจัดทําคําของบประมาณในเชิงบูรณาการระดับจังหวัดและกลุ่มจังหวัดก่อนเสนอต่อที่ประชุมคณะกรรมการพัฒนาการบริหารงานยุติธรรมระดับจังหวัด (กพยจ.) รวมถึงให้มีการประชุมหารือและให้นําผลการประชุมรายงานต่อที่ประชุมคณะกรรมการพัฒนาการบริหารงานยุติธรรมระดับจังหวัดรับทราบต่อไป" นายวัลลภ
รัฐบาลไทย-ข่าวทำเนียบรัฐบาล-“ชัยวุฒิ” มอบเกียรติบัตรและเข็มเชิดชูเกียรติข้าราชการพลเรือนดีเด่น กระทรวงดิจิทัลฯ ประจำปี พ.ศ.2563
วันพฤหัสบดีที่ 16 กันยายน 2564
“ชัยวุฒิ” มอบเกียรติบัตรและเข็มเชิดชูเกียรติข้าราชการพลเรือนดีเด่น กระทรวงดิจิทัลฯ ประจําปี พ.ศ.2563
“ชัยวุฒิ” มอบเกียรติบัตรและเข็มเชิดชูเกียรติข้าราชการพลเรือนดีเด่น กระทรวงดิจิทัลฯ ประจําปี พ.ศ.2563
เมื่อวันที่16กันยายน2564 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีมอบเกียรติบัตรและเข็มเชิดชูเกียรติข้าราชการพลเรือนดีเด่นประจําปีพ.ศ.2563โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะผู้บริหารกระทรวงดิจิทัลฯเข้าร่วม ณห้องประชุม803ชั้น8สํานักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อเป็นการสร้างขวัญกําลังใจและส่งเสริมข้าราชการที่มีผลงานโดดเด่นมีคุณธรรมจริยธรรมและประพฤติเป็นแบบอย่างที่ดี
***********
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” กำชับดูแลราคาสินค้าหลังราคาน้ำมันขึ้น หวั่นกระทบค่าครองชีพ ขณะที่ผู้ประกอบการขอบคุณรัฐบาล ยกเลิก Test&Go วันแรกเป็นไปด้วยความเรียบร้อย
วันอาทิตย์ที่ 1 พฤษภาคม 2565
โฆษกรัฐบาล เผย “นายกฯ” กําชับดูแลราคาสินค้าหลังราคาน้ํามันขึ้น หวั่นกระทบค่าครองชีพ ขณะที่ผู้ประกอบการขอบคุณรัฐบาล ยกเลิก Test&Go วันแรกเป็นไปด้วยความเรียบร้อย
โฆษกรัฐบาล เผย “นายกฯ” กําชับดูแลราคาสินค้าหลังราคาน้ํามันขึ้น หวั่นกระทบค่าครองชีพ ขณะที่ผู้ประกอบการขอบคุณรัฐบาล ยกเลิก Test&Go วันแรกเป็นไปด้วยความเรียบร้อย
วันที่ 1 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการหน่วยงานที่เกี่ยวข้องลงพื้นที่ ติดตาม เฝ้าระวังตรวจสอบร้านค้าที่มีการขึ้นราคาสินค้าภายหลังการปรับราคาน้ํามันดีเซลเป็นขั้นบันได ตั้งแต่วันที่ 1 พ.ค. 65 หวั่นกระทบค่าครองชีพประชาชน พร้อมกับเน้นย้ําให้หน่วยงานของรัฐเร่งหามาตรการช่วยเหลือบรรเทาความเดือดร้อนให้กับประชาชนในเบื้องต้น
นายธนกรกล่าวต่อไปว่า วันนี้เป็นวันแรกของการยกเลิกระบบ Test & Go สําหรับชาวต่างชาติที่จะเดินทางเข้ามาในประเทศไทย ถือเป็นสัญญาณที่ดีต่อภาคการท่องเที่ยวที่จะฟื้นตัว สร้างรายได้ สร้างอาชีพให้กับประชาชน ส่งผลต่อเศรษฐกิจของไทยให้ขยายตัวตามไปด้วย เพราะภาคการท่องเที่ยวถือเป็นเครื่องจักรขับเคลื่อนเศรษฐกิจในประเทศ ซึ่งทุกภาคส่วนทั้งภาครัฐ ภาคเอกชน และภาคประชาชนมีความพร้อมเป็นอย่างมากที่จะต้อนรับนักท่องเที่ยวหลังจากเกิดสถานการณ์แพร่ระบาดโควิด-19 ทําให้ธุรกิจท่องเที่ยวได้รับผลกระทบเป็นอย่างมาก ครั้งนี้ถือเป็นโอกาสที่ดีที่ทุกคนจะช่วยกันทําให้ตลาดการท่องเที่ยวกลับมาครึกครื้นอีกครั้ง โดยผู้ประกอบการได้ขอบคุณรัฐบาลที่เปิดประเทศและลดเงื่อนไขการเดินทางที่เป็นอุปสรรคต่าง ๆ ลง เพื่อให้สะดวกต่อการเดินทางมากขึ้น เป็นการขับเคลื่อนภาคการท่องเที่ยวให้เดินหน้า
“นายกรัฐมนตรีขอความร่วมมือทุกคนร่วมกันต้อนรับ สร้างความประทับใจ ดึงดูดให้นักท่องเที่ยวเดินทางเข้ามาเที่ยวในประเทศไทยมากยิ่งขึ้น ตามที่ทุกคนมุ่งหวังไว้ อะไรที่เป็นผลกระทบที่ไม่ดีต่อนักท่องเที่ยวขอให้ทุกคนอย่าทํา โดยเฉพาะการฉวยโอกาสเรื่องราคา ขอให้ช่วยกันรักษาบรรยากาศการท่องเที่ยว ช่วยกันสร้างความเชื่อมั่น สร้างความปลอดภัย ให้นักท่องเที่ยวรู้สึกอุ่นใจเหมือนอยู่บ้านของตัวเอง” นายธนกรกล่าว
รัฐบาลไทย-ข่าวทำเนียบรัฐบาล-ดีเดย์วันนี้! ทุกค่ายมือถือต้องบล็อก SMS หลอกลวง – พนันออนไลน์
วันพฤหัสบดีที่ 23 กันยายน 2564
ดีเดย์วันนี้! ทุกค่ายมือถือต้องบล็อก SMS หลอกลวง – พนันออนไลน์
....
คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(กสทช.) แก้ปัญหาการส่ง SMS หลอกลวง เพื่อป้องกันไม่ให้ประชาชนตกเป็นเหยื่อ โดยให้ผู้ให้บริการทุกค่ายมือถือ ต้องทําการบล็อก SMS ที่มีเนื้อหาหลอกลวง ลามกอนาจาร สินเชื่อออนไลน์ และเกี่ยวข้องกับเว็บพนันออนไลน์ทันที
.
เริ่มดําเนินการตั้งแต่วันที่ 23 ก.ย. 64 เป็นต้นไป และให้แต่ละค่ายแชร์ข้อมูลระหว่างกัน และกําหนดเป็น Blacklist เพื่อบล็อก SMS จากผู้ส่งรายเดียวกันด้วย
.
ขณะเดียวกัน กสทช. จะนําข้อมูลตัวอ่าง SMS หลอกลวง เผยแพร่บนเว็บไซต์www.nbtc.go.thเพื่อให้ประชาชนสามารถตรวจสอบชื่อผู้ส่ง SMS ข้อความที่น่าสงสัย เพื่อป้องกันไม่ให้ถูกหลอกลวงจนสูญเสียทรัพย์สินได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โตต่อเนื่อง! ยอดส่งออก 5 เดือนแรกปี 65 ทะลุ 1.22 แสนล้านเหรียญสหรัฐ เพิ่มขึ้น 12.9%
วันอังคารที่ 5 กรกฎาคม 2565
โตต่อเนื่อง! ยอดส่งออก 5 เดือนแรกปี 65 ทะลุ 1.22 แสนล้านเหรียญสหรัฐ เพิ่มขึ้น 12.9%
.....
กระทรวงพาณิชย์ เผยข่าวดีด้านการส่งออกของไทยที่ในเดือน พ.ค. ที่ผ่านมา มีมูลค่า 25,509 ล้านเหรียญสหรัฐ เพิ่มขึ้น 10.5% ส่งผลให้ภาพรวมการส่งออก 5 เดือนแรกของปี 65 มีมูลค่าสูงถึง 122,631.8 ล้านเหรียญสหรัฐ หรือราว 4,037,962 ล้านบาท เพิ่มขึ้น 12.9%
.
สําหรับการส่งออกในเดือน พ.ค. 65 พบว่า สินค้าเกษตร เพิ่ม 21.5% เช่น ผลิตภัณฑ์มันสําปะหลัง ผลไม้สด ข้าว รวมถึงสินค้าที่ขยายตัวสูง เช่น น้ําตาลทราย เพิ่ม 171.2% อาหารทะเลกระป๋องและแปรรูป เพิ่ม 32.5% อาหารสัตว์เลี้ยง เพิ่ม 25.4% และสินค้าอุตสาหกรรม เพิ่ม 11.3% เช่น เครื่องโทรสาร - โทรศัพท์ อัญมณีและเครื่องประดับ เหล็ก เครื่องจักรกลและส่วนประกอบ ผลิตภัณฑ์ยาง แผงวงจรไฟฟ้า ฯลฯ
.
10 ตลาดส่งออกที่ขยายตัวสูงสุด ได้แก่ เอเชียใต้ แคนาดา ตะวันออกกลาง สหรัฐฯ ลาตินอเมริกา เกาหลีใต้ CLMV สหภาพยุโรป แอฟริกา และอาเซียน โดยมีปัจจัยมาจากความต้องการสินค้าในตลาดโลกที่เพิ่มขึ้น โดยเฉพาะอาหาร ประกอบกับค่าเงินบาทอ่อนค่าลง ช่วยให้สามารถแข่งขันด้านราคาได้ และคาดว่าการส่งออกในช่วงที่เหลือของปีนี้จะยังคงขยายตัวต่อเนื่องและทะลุเป้าที่ตั้งไว้ คือ 9 ล้านล้านบาท
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​หัวหน้าผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดสงขลา
วันพุธที่ 24 สิงหาคม 2565
​หัวหน้าผู้ตรวจราชการกระทรวงอุตสาหกรรม เยี่ยมชมการดําเนินงานและให้คําปรึกษาแก่สถานประกอบการ SMEs ในเขตพื้นที่จังหวัดสงขลา
​หัวหน้าผู้ตรวจราชการกระทรวงอุตสาหกรรม เยี่ยมชมการดําเนินงานและให้คําปรึกษาแก่สถานประกอบการ SMEs ในเขตพื้นที่จังหวัดสงขลา
วันที่ 23 สิงหาคม 2565 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมคณะจากสํานักงานปลัดกระทรวงอุตสาหกรรม สํานักงานอุตสาหกรรมจังหวัดสงขลา สถาบันไทย-เยอรมัน กองทุนพัฒนาเอสเอ็มอีตามแนวประชารัฐ และมหาวิทยาลัยสงขลานครินทร์ ร่วมกันลงพื้นที่เข้าเยี่ยมชมการดําเนินงานภายใต้โครงการพลิกธุรกิจ SMEs ไทยสู่การผลิตสมัยใหม่ 4.0 เขตพื้นที่ 1 ประจําปีงบประมาณ พ.ศ. 2565 ณ บริษัท สะเดาอุตสาหกรรมยางพารา (1988) จํากัด ผู้ผลิตส่งออกน้ํายางข้นและยางเครฟ เพื่อให้คําปรึกษาและคําแนะนําเชิงลึก พร้อมให้แนวทางสําหรับการปรับปรุงประสิทธิภาพกระบวนการผลิตผ่านการประยุกต์ใช้หุ่นยนต์และระบบอัตโนมัติ แก่สถานประกอบการ SMEs ที่ผ่านการคัดเลือกที่เข้าร่วมโครงการ โดยมีนายสถิต ทิพชาติโยธิน กรรมการผู้จัดการบริษัท สะเดาอุตสาหกรรมยางพารา (1988) จํากัด ให้การต้อนรับและร่วมเข้าฟังการชี้แจง ติดตาม และผลการดําเนินงานโครงการฯ ดังกล่าว ณ บริษัท สะเดาอุตสาหกรรมยางพารา (1988) จํากัด อําเภอสะเดา จังหวัดสงขลา
รัฐบาลไทย-ข่าวทำเนียบรัฐบาล-กรมทางหลวง ดำเนินโครงการก่อสร้างขยายทางหลวงหมายเลข 3 สายตราด - หาดเล็ก จังหวัดตราด 4 ช่องจราจร แล้วเสร็จตลอดสาย รองรับระบบการขนส่งโลจิสติกส์ระหว่างประเทศไทย - กัมพูชา
วันพุธที่ 8 มิถุนายน 2565
กรมทางหลวง ดําเนินโครงการก่อสร้างขยายทางหลวงหมายเลข 3  สายตราด - หาดเล็ก จังหวัดตราด 4 ช่องจราจร แล้วเสร็จตลอดสาย รองรับระบบการขนส่งโลจิสติกส์ระหว่างประเทศไทย - กัมพูชา
ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ”
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินการก่อสร้างขยายทางหลวงหมายเลข 3 สายตราด - หาดเล็ก ตอนทางแยกเข้าตําบลไม้รูด - บ้านคลองจาก เป็น 4 ช่องจราจร แล้วเสร็จ ระหว่าง กม. ที่ 454+390 - 477+840 ระยะทางยาวประมาณ 23.45 กิโลเมตร ในพื้นที่อําเภอคลองใหญ่ จังหวัดตราด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายทางหลวงและมาตรฐานความปลอดภัยในเส้นทาง โครงการก่อสร้างขยายตอนทางแยกเข้าตําบลไม้รูด - บ้านคลองจาก ในพื้นที่อําเภอคลองใหญ่ จังหวัดตราด เป็นตอนสุดท้ายของการขยายช่องจราจรของทางหลวงหมายเลข 3 สายตราด - หาดเล็ก ซึ่งเป็นทางหลวงที่มีความสําคัญของจังหวัดตราด โดยเฉพาะด้านการสัญจรของประชาชน ในพื้นที่และการขนส่งสินค้า รวมไปถึงมีความสําคัญในระดับประเทศ เป็นประตูการค้าชายแดน มีด่านการค้าบ้านหาดเล็ก ซึ่งมีศักยภาพในการเป็นศูนย์กระจายสินค้า สามารถเชื่อมโยงกับเขตเศรษฐกิจพิเศษเกาะกง ราชอาณาจักรกัมพูชา ทําให้มีอัตราการเพิ่มขึ้นของปริมาณรถที่เข้ามาใช้เส้นทางสูงขึ้นอย่างต่อเนื่อง จึงได้ทําการก่อสร้างขยายช่องจราจรจาก 2 ช่องจราจร เป็น 4 ช่องจราจร ลักษณะการก่อสร้าง สายตราด - หาดเล็ก ตอนทางแยกเข้า ตําบลไม้รูด - บ้านคลองจาก เป็นงานก่อสร้างขยายช่องจราจร เริ่มต้นก่อสร้างที่ กม. 454+390 ที่ตําบลไม้รูด อําเภอคลองใหญ่ จังหวัดตราด และสิ้นสุดที่ กม. 477+840 ระยะทางประมาณ 23.45 กิโลเมตร ก่อสร้างเป็นมาตรฐานทางชั้นพิเศษ ขยายคันทางจาก 2 ช่องจราจร เป็น 4 ช่องจราจร (ไป - กลับ ข้างละ 2 ช่องจราจร) กว้างช่องละ 3.5 เมตร ผิวทางและไหล่ทางเป็นแอสฟัลท์คอนกรีต ไหล่ทางด้านนอกกว้าง 2.5 เมตร แบ่งทิศทางจราจรด้วยเกาะกลาง พร้อมติดตั้งไฟฟ้าแสงสว่าง ไฟสัญญาณจราจร ไฟกระพริบบนทางหลวง งบประมาณ 985,471,490 บาท
ทั้งนี้ เมื่อโครงการดังกล่าวก่อสร้างแล้วเสร็จจะทําให้ทางหลวงหมายเลข 3 สายตราด - หาดเล็ก เป็น 4 ช่องจราจร ตลอดสาย เป็นการส่งเสริมเศรษฐกิจของภาคตะวันออก ทําให้เกิดการพัฒนาเศรษฐกิจสังคมของจังหวัดใกล้เคียง รองรับการขยายของตัวเมืองและการขนส่งสินค้าและผู้โดยสาร ระหว่างประเทศไทย - กัมพูชา อีกทั้งยังเป็นโครงสร้างพื้นฐานสําคัญที่จะช่วยพัฒนาคุณภาพชีวิตความเป็นอยู่ของประชาชนในภูมิภาคให้ดีขึ้น ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-SMEs เช็คด่วน ...! บสย. ค้ำเงินกู้ 1 แสนล้าน มีโครงการไหนบ้าง ? จัดหนักเติมทุนอีก 3 โครงการ ค้ำฟรี 3 ปี กระตุ้นเศรษฐกิจทั่วไทย 1 เม.ย.2565
วันพุธที่ 30 มีนาคม 2565
SMEs เช็คด่วน ...! บสย. ค้ําเงินกู้ 1 แสนล้าน  มีโครงการไหนบ้าง ? จัดหนักเติมทุนอีก 3 โครงการ ค้ําฟรี 3 ปี กระตุ้นเศรษฐกิจทั่วไทย 1 เม.ย.2565
บสย.พร้อมเดินหน้าโครงการค้ําประกันสินเชื่อ ตามมาตรการรัฐบาล สนับสนุนผู้ประกอบการ SMEs เข้าถึงสินเชื่อ ซึ่ง บสย. มีวงเงินรองรับ 100,000 ล้านบาท โดยจะเริ่มเปิดรับคําขอค้ําประกันสินเชื่อได้ตั้งแต่วันที่ 1 เมษายน นี้เป็นต้นไป
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ บสย.พร้อมเดินหน้าโครงการค้ําประกันสินเชื่อ ตามมาตรการรัฐบาล สนับสนุนผู้ประกอบการ SMEs เข้าถึงสินเชื่อ ซึ่ง บสย. มีวงเงินรองรับ 100,000 ล้านบาท โดยจะเริ่มเปิดรับคําขอค้ําประกันสินเชื่อได้ตั้งแต่วันที่ 1 เมษายน นี้เป็นต้นไป โดยจะแบ่งวงเงินค้ําประกันออกเป็น 2 ส่วน ส่วนแรก โครงการค้ําประกันสินเชื่อ Soft Loan Extra วงเงิน 90,000 ล้านบาท และ ส่วนที่ 2 โครงการค้ําประกันสินเชื่อ บสย. SMEs สร้างชาติ (PGS9) ผ่าน 3 โครงการย่อย วงเงินรวม 10,000 ล้านบาท พร้อมสิทธิประโยชน์ดังนี้
1.โครงการค้ําประกันสินเชื่อ Soft Loan Extra วงเงิน 90,000 ล้านบาท เพื่อช่วยเหลือกลุ่มลูกหนี้ พ.ร.ก. Soft Loan เดิมที่จะครบสัญญาในเดือนเมษายน ให้ได้รับสินเชื่อจากสถาบันการเงินต่อเนื่อง ช่วยประคับประคองกิจการ ลดปัญหาค้างชําระ และพยุงการจ้างงานในประเทศ โดยจะได้รับสิทธิประโยชน์
1.1 ค่าธรรมเนียมค้ําประกัน 2 ปีแรก เพียง 1% ต่อปี โดยรัฐชดเชยปีละ 0.75% เป็นเวลา 2 ปี (รวม 1.5%) และ ปีที่ 3 เป็นต้นไป SMEs จ่าย 1.75% ต่อปี
1.2 ระยะเวลาค้ําประกันสินเชื่อสูงสุดถึง 8 ปี
1.3 ยกเว้นค่าดําเนินการค้ําประกันสําหรับผู้ประกอบการSMEs
1.4สิ้นสุดรับคําขอวันที่31ธันวาคม2566
2.โครงการค้ําประกันสินเชื่อ บสย.SMEs สร้างชาติ(PGS9) วงเงิน 10,000 ล้านบาทเพื่อเติมทุนผู้ประกอบการ SMEs กลุ่มต่างๆ ในโอกาสที่ บสย. ครบรอบ 30 ปี ฟรีค่าธรรมเนียมค้ําประกัน 3 ปี ระยะเวลาค้ําประกันสินเชื่อสูงสุด 10 ปี ผ่าน 3 โครงการย่อย ได้แก่
2.1 โครงการ PGS 9 บสย. SMEs Supply Chain Finance วงเงินโครงการ 1,000 ล้านบาท วงเงินค้ําประกันต่อราย สูงสุด 100 ล้านบาท
2.2 โครงการ PGS 9 บสย. SMEs ที่ได้รับสินเชื่อผ่านสถาบันการเงินเฉพาะกิจของรัฐ (SFIs) ผ่าน 5 สถาบันการเงิน (ธ.ก.ส. ธพว. ธ.ออมสิน ธ.อิสลาม และ เอ็กซิมแบงค์) วงเงินโครงการ 1,000 ล้านบาท วงเงินค้ําประกันต่อราย สูงสุด 100 ล้านบาท
2.3 โครงการ PGS 9 บสย. SMEs เติมเต็มรายย่อย วงเงินโครงการ 8,000 ล้านบาท วงเงินค้ําประกันต่อราย สูงสุด 3 ล้านบาท
2.4 สิ้นสุดรับคําขอ วันที่ 30 พฤศจิกายน 2565
ผู้ประกอบการ SMEs สามารถติดต่อขอรับคําปรึกษา ได้ที่ ศูนย์ที่ปรึกษาทางการเงิน บสย. (F.A.Center) โทร 02-890-9999 หรือ Line@doctor.tcg
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดพิธีประกาศเกียรติคุณ สำหรับกำลังพล สำนักงานปลัดกระทรวงกลาโหม ที่รับราชการจนเกษียณอายุราชการ ประจำปีงบประมาณ 2564
วันพฤหัสบดีที่ 30 กันยายน 2564
สํานักงานปลัดกระทรวงกลาโหม จัดพิธีประกาศเกียรติคุณ สําหรับกําลังพล สํานักงานปลัดกระทรวงกลาโหม ที่รับราชการจนเกษียณอายุราชการ ประจําปีงบประมาณ 2564
ในวันพฤหัสบดีที่ 30 กันยายน 2564 เวลา 8.30 น. พลเอก ณัฐ อินทรเจริญ ปลัดกระทรวงกลาโหม เป็นประธานในพิธีประกาศเกียรติคุณ สําหรับกําลังพลสังกัด สํานักงานปลัดกระทรวงกลาโหม ที่รับราชการจนเกษียณอายุราชการ ประจําปีงบประมาณ 2564
เพื่อเป็นการสดุดี แก่ผู้เกษียณอายุราชการ ซึ่งปฏิบัติหน้าที่ด้วยความอุตสาหะ วิริยะ ทุ่มเท กําลังกาย กําลังใจ กําลังสติปัญญา บนพื้นฐานของความถูกต้อง ยุติธรรม มาโดยตลอดชีวิตรับราชการ ซึ่งสํานักงานปลัดกระทรวงกลาโหม ได้จัดพิธีสวนสนามของกองทหารเกียรติยศผสม 3 เหล่าทัพ สําหรับเทิดเกียรติ ปลัดกระทรวงกลาโหม / รองปลัดกระทรวงกลาโหม / นายทหารชั้นนายพล และกําลังพลสังกัดสํานักงานปลัดกระทรวงกลาโหม ณ ลานด้านหน้าพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว ตึกบัญชาการ สํานักงานปลัดกระทรวงกลาโหม (ศรีสมาน)
ในโอกาสนี้ปลัดกระทรวงกลาโหม ได้กล่าวสดุดี กําลังพล ที่รับราชการจนเกษียณอายุราชการว่า ทุกท่านที่ยืนอยู่ ณ ที่นี้ ได้ปฏิบัติภารกิจได้อย่างสมเกียรติ สมศักดิ์ศรี อย่างเต็มภาคภูมิ ของทหารแห่งกองทัพไทย ท่านได้ปฏิบัติหน้าที่ของตนเต็มความสามารถ ด้วยความเสียสละ นับเป็นความภาคภูมิใจเป็นอย่างยิ่ง
สําหรับปีงบประมาณ พุทธศักราช 2564 มีกําลังพลที่รับราชการ จนครบกําหนดเกษียณอายุราชการ จํานวนทั้งสิ้น 273 นาย
รัฐบาลไทย-ข่าวทำเนียบรัฐบาล-คลัง เชื่อมระบบ ‘ยิ่งใช้ยิ่งได้’ สแกนจ่าย ‘ฟู้ดเดลิเวอรี่’ ต.ค. นี้
วันอาทิตย์ที่ 5 กันยายน 2564
คลัง เชื่อมระบบ ‘ยิ่งใช้ยิ่งได้’ สแกนจ่าย ‘ฟู้ดเดลิเวอรี่’ ต.ค. นี้
....
กระทรวงการคลังปรับเงื่อนไขการใช้จ่ายโครงการ "ยิ่งใช้ยิ่งได้" เตรียมเชื่อมต่อระบบให้ร้านอาหารที่เข้าร่วมโครงการยิ่งใช้ยิ่งได้ สามารถเข้าร่วมแพลตฟอร์มสั่ง "ฟู้ดเดลิเวอรี่" ออนไลน์ เพื่อให้ประชาชนที่ใช้สิทธิโครงการฯ สามารถใช้จ่ายผ่านแพลตฟอร์มสั่งอาหารเดลิเวอรี่ออนไลน์ได้ เช่นเดียวกับร้านอาหารในโครงการคนละครึ่ง โดยคาดว่าจะเริ่มใช้ในเดือน ต.ค. นี้
.
สําหรับหลักเกณฑ์การใช้จ่าย ยังคงใช้เกณฑ์เดิม คือ ใช้จ่ายสูงสุด 60,000 บาท จะได้รับ e-Voucher มูลค่าสูงสุด 7,000 บาท โดยใช้จ่ายได้สูงสุดไม่เกินวันละ 10,000 บาท ซึ่งมีระยะเวลาใช้จ่ายผ่าน G-Wallet ในแอปพลิเคชันเป๋าตัง เพื่อมาคํานวณสิทธิ e-Voucher ถึงวันที่ 30 พ.ย. 64
.
ส่วนข้อเสนอให้นําโครงการ “ช้อปดีมีคืน” กลับมากระตุ้นการใช้จ่ายอีกครั้ง กระทรวงการคลังอยู่ระหว่างการพิจารณาเพิ่มเติม โดยจะพิจารณาตามสถานการณ์โควิด-19 ในปัจจุบันด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมคณะทำงานกองทุน เพื่อการส่งเสริมการอนุรักษ์พลังงาน ของสำนักงานปลัดกระทรวงอุตสาหกรรม ครั้งที่ 1/2565
วันอังคารที่ 8 มีนาคม 2565
การประชุมคณะทํางานกองทุน เพื่อการส่งเสริมการอนุรักษ์พลังงาน ของสํานักงานปลัดกระทรวงอุตสาหกรรม ครั้งที่ 1/2565
การประชุมคณะทํางานกองทุนเพื่อการส่งเสริมการอนุรักษ์พลังงานของสํานักงานปลัดกระทรวงอุตสาหกรรม ครั้งที่ 1/2565
การประชุมคณะทํางานกองทุนเพื่อการส่งเสริมการอนุรักษ์พลังงานของสํานักงานปลัดกระทรวงอุตสาหกรรม ครั้งที่ 1/2565 วันนี้ (4 มีนาคม 2565) นายเดชา จาตุธนานันท์ ผู้ตรวจราชการกระทรวงอุตสาหกรรม ประธานการประชุมและประธานคณะทํางานกองทุนเพื่อการส่งเสริมการอนุรักษ์พลังงานของสํานักงานปลัดกระทรวงอุตสาหกรรม ครั้งที่ 1/2565 โดยที่ประชุมได้รับทราบการเปิดรับข้อเสนอโครงการฯ การยื่นลงทะเบียนขอรับการสนับสนุน และยุทธศาสตร์การจัดสรรเงินกองทุนเพื่อส่งเสริมการอนุรักษ์พลังงาน ปีงบประมาณ พ.ศ. 2565 อีกทั้งได้ร่วมกันพิจารณาข้อเสนอโครงการของสํานักงานปลัดกระทรวงอุตสาหกรรม ให้เป็นไปตามหลักเกณฑ์ เงื่อนไขการใช้จ่ายเงินกองทุนได้อย่างมีประสิทธิภาพและสอดคล้องกับภารกิจหน่วยงาน โดยมีนายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม รองประธานคณะทํางานฯ ผู้แทนจากหน่วยงานที่เกี่ยวข้อง อาทิ กองยุทธศาสตร์และแผนงาน กองกลาง สํานักงานปลัดกระทรวงอุตสาหกรรม กรมโรงงานอุตสาหกรรม กรมส่งเสริมอุตสาหกรรม และสถาบันไฟฟ้าและอิเล็กทรอนิกส์ เข้าร่วมประชุม ณ ห้องประชุมกองยุทธศาสตร์และแผนงาน สํานักงานปลัดกระทรวงอุตสาหกรรม และผ่านโปรแกรม Zoom
รัฐบาลไทย-ข่าวทำเนียบรัฐบาล-ครม. เห็นชอบตั้งเขตส่งเสริมเศรษฐกิจพิเศษเพิ่ม 6 แห่ง ในพื้นที่ EEC ตั้งเป้าลงทุน 10 ปี กว่า 3 แสนล้านบาท
วันเสาร์ที่ 9 ตุลาคม 2564
ครม. เห็นชอบตั้งเขตส่งเสริมเศรษฐกิจพิเศษเพิ่ม 6 แห่ง ในพื้นที่ EEC ตั้งเป้าลงทุน 10 ปี กว่า 3 แสนล้านบาท
....
ที่ประชุม ครม. (5 ต.ค.) เห็นชอบการจัดตั้งเขตส่งเสริมเศรษฐกิจพิเศษเพิ่ม 6 แห่ง ในพื้นที่ EEC เพื่อดึงดูดนักลงทุนในอุตสาหกรรมเป้าหมายและรองรับการลงทุนในอนาคต โดยตั้งเป้ามูลค่าการลงทุนใน 10 ปี (พ.ศ. 2564 – 2573) รวมกว่า 3 แสนล้านบาท ดังนี้
.
รัฐบาลไทย-ข่าวทำเนียบรัฐบาล-PM arrives in Tokyo for 27th Nikkei Forum
วันพฤหัสบดีที่ 26 พฤษภาคม 2565
PM arrives in Tokyo for 27th Nikkei Forum
PM arrives in Tokyo for 27th Nikkei Forum
May 26, 2022, at 0630hrs (Japan local time), Prime Minister and Defense Minister Gen. Prayut Chan-o-cha and the delegation arrived at Haneda International Airport, Tokyo, Japan, to attend the 27th International Conference on the Future of Asia (Nikkei Forum) upon an invitation of Nikkei Inc. during May 26-27, 2022.
Aside from attending the 27th Nikkei Forum, the Prime Minister is scheduled to meet with Japanese Prime Minister Fumio Kishida. This will be their second meeting after the latter’s official visit to Thailand early this month, and will be a good opportunity for both parties to follow up on and take forward outcomes of the meeting in Thailand for an elevation of comprehensive strategic partnership. The Prime Minister will also meet with Japanese private sector to boost their confidence and affirm the Thai Government’s policy to support foreign direct investment and business operation, especially Japanese investment in new economic clusters. He will also underscore the Government’s implementation of the BCG Economic Model.